**“Кыргыз Республикасынын Өкмөтүнүн**

**жогорку жана орто кесиптик билим берүү чөйрөсүндөгү**

**айрым чечимдерине өзгөртүүлөрдү киргизүү жөнүндө”**

**Кыргыз Республикасынын Министрлер Кабинетинин токтомуна**

**САЛЫШТЫРМА ТАБЛИЦА**

|  |  |
| --- | --- |
| **Колдонуудагы редакция** | **Сунушталуучу редакция** |
| Кыргыз Республикасынын Өкмөтүнүн 2012-жылдын 29-майындагы № 346 “Кыргыз Республикасынын жогорку жана орто кесиптик билим берүүнүн билим берүү уюмдарынын ишин жөнгө салган нормативдик укуктук актыларды бекитүү жөнүндө” токтому | |
| **Кыргыз Республикасынын жогорку окуу жайларынын бүтүрүүчүлөрүн жыйынтыктоочу мамлекеттик аттестациялоо жөнүндө жобо** | |
| **Кыргыз Республикасынын жогорку окуу жайларынын бүтүрүүчүлөрүн жыйынтыктоочу мамлекеттик аттестациялоо жөнүндө жобо** | **Кыргыз Республикасынын жогорку кесиптик билим берүү (ЖКБ) уюмдарынын бүтүрүүчүлөрүн жыйынтыктоочу мамлекеттик аттестациялоо жөнүндө жобо** |
| 1. Жогорку кесиптик билим берүү программасын өздөштүрүү бүтүрүүчүлөрдү милдеттүү жыйынтыктоочу мамлекеттик аттестациялоо менен аяктайт. | 1. Жогорку кесиптик билим берүү программасын өздөштүрүү бүтүрүүчүлөрдү милдеттүү жыйынтыктоочу мамлекеттик аттестациялоо менен аяктайт. |
| 2. Кыргыз Республикасынын **жогорку окуу жайларынын** бүтүрүүчүлөрүн жыйынтыктоочу мамлекеттик аттестациялоо жөнүндө жобо (мындан ары - Жобо) бардык формалар боюнча жогорку кесиптик билим алып жаткан бүтүрүүчүлөргө колдонулат. | 2. Кыргыз Республикасынын **жогорку кесиптик билим берүү уюмдарынын** бүтүрүүчүлөрүн жыйынтыктоочу мамлекеттик аттестациялоо жөнүндө жобо (мындан ары - Жобо) бардык формалар боюнча жогорку кесиптик билим алып жаткан бүтүрүүчүлөргө колдонулат. |
| 3. Жыйынтыктоочу мамлекеттик аттестациялоонун максаты болуп **жогорку окуу жайдын** бүтүрүүчүлөрүнө кесиптик тапшырмаларды аткарууга болгон даярдыгынын деңгээлин жана аларды даярдоонун жогорку кесиптик билим берүүнүн мамлекеттик стандарттарына шайкештигин аныктоо эсептелет. | 3. Жыйынтыктоочу мамлекеттик аттестациялоонун максаты болуп **жогорку кесиптик билим берүү уюмдарынын (мындан ары – ЖКБ билим берүү уюму)** бүтүрүүчүлөрүнө кесиптик тапшырмаларды аткарууга болгон даярдыгынын деңгээлин жана аларды даярдоонун жогорку кесиптик билим берүүнүн мамлекеттик стандарттарына шайкештигин аныктоо эсептелет. |
| **4. Жыйынтыктоочу мамлекеттик аттестациялоо аккредиттелген (аттестацияланган) ЖОЖдордо (алардын обочолонгон түзүмдүк бөлүмдөрүндө) мамлекеттик аккредитациясы (аттестациясы) бар жогорку кесиптик билим берүүнүн бардык негизги программалары боюнча жүргүзүлөт.**  **Жыйынтыктоочу мамлекеттик аттестациянын курамына кирген жыйынтыктоочу аттестациялык сынакка жогорку кесиптик билим берүүнүн мамлекеттик стандарттарынын талаптарына ылайык ЖОЖ тарабынан иштелип чыккан, жогорку кесиптик билим берүү багыты (адистиги) боюнча негизги билим берүү программасын толук көлөмдө ийгиликтүү өздөштүрүп бүткөн адамдар киргизилет.**  **Жыйынтыктоочу мамлекеттик аттестациялоого кирген бардык белгиленген жыйынтыктоочу аттестациялоо сынактарынын түрлөрүн ийгиликтүү тапшырган учурда бүтүрүүчүлөргө тиешелүү кесиптик классификациялык же академиялык даража ыйгарылат жана жогорку кесиптик билим жөнүндөгү мамлекеттик үлгүдөгү диплом берилет.** | **4.**  **Бүтүрүүчүлөрдү жыйынтыктоочу мамлекеттик аттестациялоо аккредитацияланган ЖКБ билим берүү уюмунда жана алардын аккредитациясы бар жогорку кесиптик билим берүүнүн адистиктери жана багыттары боюнча түзүмдүк бөлүмдөрүндө жүргүзүлөт.**  **Жыйынтыктоочу мамлекеттик аттестациядан өтүүгө жогорку кесиптик билим берүүнүн мамлекеттик билим берүү стандартынын талаптарына ылайык ЖКБ билим берүү уюму тарабынан иштелип чыккан жогорку кесиптик билим берүүнүн адистиктери же багыттары боюнча негизги билим берүү программасын толук көлөмдө өздөштүрүүнү ийгиликтүү аяктаган бүтүрүүчүлөргө уруксат берилет.**  **Жыйынтыктоочу мамлекеттик аттестацияга кирген жыйынтыктоочу аттестациялык сынактардын бардык белгиленген түрлөрүн ийгиликтүү тапшырган шартта бүтүрүүчүгө тиешелүү квалификация ыйгарылат жана мамлекеттик жана/же өздүк үлгүдөгү жогорку кесиптик билими жөнүндө диплом берилет.** |
| 5. **Мамлекеттик аккредитациясы (аттестациясы)** **жок ЖОЖдо окуган же аларды ийгиликтүү аяктаган адамдар мамлекеттик аккредитациясы (аттестациясы) бар ЖОЖдордо соңку жана жыйынтыктоочу мамлекеттик аттестациядан өтүүгө укуктуу.** | 5. **Аккредитациясы жок ЖКБ билим берүү уюмдарында окуган же аларды ийгиликтүү аяктаган адамдар аккредитациясы бар ЖКБ билим берүү уюмдарында учурдагы жана жыйынтыктоочу мамлекеттик аттестациядан өтүүгө укуктуу.** |
| 6. **ЖОЖдун** бүтүрүүчүлөрүн жыйынтыктоочу мамлекеттик аттестациялоонун жыйынтыктоочу аттестациялоо сынагынын түрлөрүнө төмөнкүлөр кирет:  - бүтүрүүчү квалификациялык ишти жактоо;  - мамлекеттик экзамен.  Милдеттүү жыйынтыктоочу аттестациялоо сынагынын тизмеси жогорку кесиптик билим берүүнүн мамлекеттик билим берүү стандарттарына ылайык белгиленет. | 6. **ЖКБ билим берүү уюмдарынын** бүтүрүүчүлөрүн жыйынтыктоочу мамлекеттик аттестациялоонун жыйынтыктоочу аттестациялоо сынагынын түрлөрүнө төмөнкүлөр кирет:  - бүтүрүүчү квалификациялык ишти жактоо;  - мамлекеттик экзамен.  Милдеттүү жыйынтыктоочу аттестациялоо сынагынын тизмеси жогорку кесиптик билим берүүнүн мамлекеттик билим берүү стандарттарына ылайык белгиленет. |
| 7. Бүтүрүүчүлөрдүн квалификациялык иштери жогорку кесиптик билим берүүнүн белгилүү бир баскычтарына туура келген формада аткарылат:  - бакалавр **академиялык даражасы** үчүн - бакалаврдын бүтүрүүчү иши формасында;  - адистин квалификациялык даражасы үчүн - дипломдук иштер (долбоорлор);  - магистр **академиялык даражасы** үчүн - магистрдик диссертация формасында. | 7. Бүтүрүүчүлөрдүн квалификациялык иштери жогорку кесиптик билим берүүнүн белгилүү бир баскычтарына туура келген формада аткарылат:  - бакалавр **квалификациясы** үчүн - бакалаврдын бүтүрүүчү иши формасында;  - адистин квалификациялык даражасы үчүн - дипломдук иштер (долбоорлор);  - магистр **квалификациясы** үчүн - магистрдик диссертация формасында. |
| 8. **Бүтүрүүчү квалификациялык иштердин темалары ЖОЖ тарабынан аныкталат. Студентке ЖОЖ белгиленген тартипте бүтүрүүчү квалификациялык иштин темасын тандап алуу, өзү каалаган теманы сунуштап, аны иштеп чыгуунун максатка ылайыктыгын далилдөө менен укук берилет. Бүтүрүүчү квалификациялык ишти аткаруу үчүн студентке жетекчи бекитилет.**  Бакалаврдын бүтүрүүчү иштери жасалган курстук иштер менен долбоорлорду жалпылоого негизделип, теориялык окутуунун аягына жактоого даярдалат.  Адистерди жана магистрлерди даярдоодогу **~~негизги~~** билим берүү программаларынын негизинде жасалган бүтүрүүчү квалификациялык иштер рецензияланышы керек. Рецензиялоо тартиби **ЖОЖ** тарабынан белгиленет. | 8. **Бүтүрүүчү квалификациялык иштердин темалары ЖКБ билим берүү уюму тарабынан аныкталат. Бүтүрүүчүгө ЖКБ билим берүү уюму тарабынан белгиленген тартипте бүтүрүүчү квалификациялык иштин темасын тандоо укугу, аны иштеп чыгуунун максатка ылайыктуулугун зарыл негиздөө менен өзүнүн темасын сунуштоого чейин укук берилиши мүмкүн. Бүтүрүүчү квалификациялык ишти даярдоо үчүн бүтүрүүчүгө жетекчи дайындалат.**  Бакалаврдын бүтүрүүчү иштери жасалган курстук иштер менен долбоорлорду жалпылоого негизделип, теориялык окутуунун аягына жактоого даярдалат.  Адистерди жана магистрлерди даярдоодогу билим берүү программаларынын негизинде жасалган бүтүрүүчү квалификациялык иштер рецензияланышы керек. Рецензиялоо тартиби **ЖКБ билим берүү уюму** тарабынан белгиленет. |
| 9. Бүтүрүүчү квалификациялык иштерди аткаруунун тартиптери жана мөөнөтү тиешелүү жогорку кесиптик билим берүүнүн мамлекеттик билим берүү стандарттарына туура келген ушул Жобонун жана окуу-методикалык топтомдорунун рекомендацияларынын негизинде **ЖОЖ** тарабынан белгиленет. | 9. Бүтүрүүчү квалификациялык иштерди аткаруунун тартиптери жана мөөнөтү тиешелүү жогорку кесиптик билим берүүнүн мамлекеттик билим берүү стандарттарына туура келген ушул Жобонун жана окуу-методикалык топтомдорунун рекомендацияларынын негизинде **ЖКБ билим берүү уюму** тарабынан белгиленет. |
| **10. Мамлекеттик экзамендердин программалары (өзүнчө дисциплина боюнча, багыттар (адистиктер) боюнча, жыйынтыктоочу дисциплина аралык экзамен) жана бүтүрүүчү аттестациялык сынактардын баалоо критерийлери окуу-методикалык топтомдордун рекомендациясын эске алуу менен ЖОЖ тарабынан бекитилет.** | **10. Окутуунун күтүлгөн натыйжаларын текшерүү максатында ЖКБ билим берүү уюму тарабынан бекитилген билим берүү программасына ылайык тиешелүү багыттардагы жана адистиктердеги окуу-методикалык бирикмелердин сунуштарын эске алуу менен жыйынтыктоочу аттестациялык сынактардын программасы, суроолордун тизмеси жана баалоо критерийлери иштелип чыгат жана бекитилет.** |
| 11. Мамлекеттик аттестациялоо комиссиясы өз ишинде Кыргыз Республикасынын билим берүү жаатындагы мыйзамдарын, ушул Жобону, жогорку кесиптик билим берүүнү мамлекеттик стандарттарын **ЖОЖ** иштеп чыккан окуу-методикалык документтерди жана окуу-методикалык топтомдордун рекомендацияларын жетекчиликке алат.  Мамлекеттик аттестациялоо комиссиясынын негизги функциялары болуп төмөнкүлөр эсептелет:  - жогорку кесиптик билим берүүнүн Мамлекеттик билим берүү стандарттарынын талаптары менен бүтүрүүчүнү даярдоо деңгээлинин дал келүүсү жана анын даярдыгынын деңгээлин аныктоо;  - жыйынтыктоочу мамлекеттик аттестациялоонун жыйынтыгы боюнча **кесиптик квалификациялык же академиялык даражаларды** ыйгаруу жана бүтүрүүчүгө тиешелүү жогорку кесиптик билим берүү жөнүндө мамлекеттик үлгүдөгү дипломду берүү чечимин кабыл алуу;  - мамлекеттик аттестациялоо комиссиясынын ишинин жыйынтыгынын негизинде бүтүрүүчүлөрдү даярдоону өркүндөтүүгө багытталган рекомендацияларды иштеп чыгуу. | 11. Мамлекеттик аттестациялоо комиссиясы өз ишинде Кыргыз Республикасынын билим берүү жаатындагы мыйзамдарын, ушул Жобону, жогорку кесиптик билим берүүнү мамлекеттик стандарттарын **ЖКБ билим берүү уюму** иштеп чыккан окуу-методикалык документтерди жана окуу-методикалык топтомдордун рекомендацияларын жетекчиликке алат.  Мамлекеттик аттестациялоо комиссиясынын негизги функциялары болуп төмөнкүлөр эсептелет:  - жогорку кесиптик билим берүүнүн Мамлекеттик билим берүү стандарттарынын талаптары менен бүтүрүүчүнү даярдоо деңгээлинин дал келүүсү жана анын даярдыгынын деңгээлин аныктоо;  - жыйынтыктоочу мамлекеттик аттестациялоонун жыйынтыгы боюнча **квалификацияны** ыйгаруу жана бүтүрүүчүгө тиешелүү жогорку кесиптик билим берүү жөнүндө мамлекеттик **же өздүк** үлгүдөгү дипломду берүү чечимин кабыл алуу;  - мамлекеттик аттестациялоо комиссиясынын ишинин жыйынтыгынын негизинде бүтүрүүчүлөрдү даярдоону өркүндөтүүгө багытталган рекомендацияларды иштеп чыгуу. |
| **12. ЖОЖдун бүтүрүүчүлөрүн жыйынтыктоочу мамлекеттик аттестациялоодон өткөрүү үчүн ЖОЖ карамагында турган тиешелүү мамлекеттик орган менен макулдашуу боюнча ар бир багыт жана адистик боюнча мамлекеттик аттестациялоо комиссиясынын курамын бекитүү үчүн Кыргыз Республикасынын Билим берүү жана илим министрлигине сунушталат.**  **ЖОЖдун сунушу менен жогорку кесиптик билим берүүнүн бир негизги билим берүү программасы боюнча бир канча мамлекеттик аттестациялоо комиссиясын беките алат.**  Мамлекеттик аттестациялоо комиссиясы бир календарлык жылдын ичинде иштейт. | **12. Бүтүрүүчүлөрдү жыйынтыктоочу мамлекеттик аттестациялоо үчүн ЖКБ билим берүү уюму тарабынан ар бир багыт жана адистик боюнча мамлекеттик аттестациялоо комиссиясынын курамы бекитилет.**  **ЖКБ билим берүү уюму тарабынан жогорку кесиптик билим берүүнүн бир билим берүү программасы боюнча бир нече мамлекеттик аттестациялоо комиссиялары бекитилиши мүмкүн.**  Мамлекеттик аттестациялоо комиссиясы бир календарлык жылдын ичинде иштейт. |
| **13. Мамлекеттик аттестациялоо комиссиясы ЖОЖдун профессордук-окутуучулук курамынан жана илимий кызматкерлеринен, жана ошондой эле чакырылган башка уюмдардан: аталган багыт боюнча кадрларды талап кылган ишкана, мекеме, уюмдарынын адистеринен жана башка ЖОЖдордун жетектөөчү окутуучуларынан илимий кызматкерлеринен түзүлөт.** | **13.**  **Мамлекеттик аттестациялоо комиссиясы иш берүүчүлөрдүн (ишканалардын, мекемелердин жана уюмдардын адистеринин, ушул профилдеги адистердин керектөөчүлөрүнүн), ошондой эле ЖКБ билим берүү уюмдарынын профессордук-окутуучулук курамынын жана илимий кызматкерлеринин ичинен 5 адамдан кем эмес санда түзүлөт.**  **Мамлекеттик аттестациялоо комиссиясынын курамындагы иш берүүчүлөрдүн саны комиссиянын мүчөлөрүнүн жалпы санынын 2/3 бөлүгүнөн кем болбоого тийиш.**  **Мамлекеттик аттестациялоо комиссиясынын курамына факультеттердин декандары, кафедра башчылары, административдик башкаруу персоналынын өкүлдөрү, ЖКБ билим берүү уюмунуну жетекчилиги кирбейт.**  **Мамлекеттик аттестациялоо комиссиялары бир календардык жылдын ичинде иштешет.** |
| **14. Мамлекеттик аттестациялоо комиссиясын төрага жетектейт, ал комиссиянын ишин уюштурат жана көзөмөлдөйт, бүтүрүүчүлөргө талап кылынган талаптардын бирдейлигин камсыз кылат.**  **Мамлекеттик аттестациялоо комиссиясынын төрагасы, көрсөтүлгөн ЖОЖдо иштебеген, илимдин докторлору, аталган багыт боюнча профессорлор, алар жок болгон учурда - илимдин кандидаттары же ушул багыттагы кадрларды талап кылган ишкананын, мекеменин, уюмдун ири адистери болушу керек.** | **14. Мамлекеттик аттестациялоо комиссиясын тиешелүү профилдеги кадрларды керектөөчү болуп саналган иш берүүчүнүн өкүлдөрүнүн ичинен төрага, ал эми алар жок болгон учурда ушул профилдеги илимдин доктору, илимдин кандидаты же профессор жетектейт. Төрага ЖКБ билим берүү уюмунда иштебеген адам болушу керек. Бир эле адам катары менен эки жылдан ашык мамлекеттик аттестациялоо комиссиясынын төрагасы боло албайт.**  **Төрага мамлекеттик аттестациялоо комиссиясынын ишин уюштурат жана контролдойт, бүтүрүүчүлөргө коюлуучу талаптардын бирдиктүү болушун камсыз кылат.** |
| 15-1. Өзгөчө кырдаал/өзгөчө абал режиминин шарттарында Кыргыз Республикасынын Өкмөтүнүн 2014-жылдын 26-июнундагы № 354 [токтому](http://cbd.minjust.gov.kg/act/view/ky-kg/96607?cl=ky-kg) менен бекитилген Билим берүү программаларын ишке ашырууда аралыктан билим берүү технологияларын колдонуунун тартибине ылайык аралыктан билим берүү технологияларын колдонуу менен онлайн режиминде бүтүрүүчүлөрдү жыйынтыктоочу мамлекеттик аттестациялоого жол берилет.  Ушуну менен бирге жашыруун режимин сактоону талап кылган, жеткиликтүүлүгү чектелген грифтеги сабактарга, ошондой эле маданият жана искусство боюнча **жогорку окуу жайларында** атайын чыгармачылык сабактарга карата аралыктан билим берүү технологияларын колдонуу менен онлайн режиминде бүтүрүүчүлөрдү жыйынтыктоочу мамлекеттик аттестациялоого жол берилбейт. | 15-1. Өзгөчө кырдаал/өзгөчө абал режиминин шарттарында Кыргыз Республикасынын Өкмөтүнүн 2014-жылдын 26-июнундагы № 354 токтому менен бекитилген Билим берүү программаларын ишке ашырууда аралыктан билим берүү технологияларын колдонуунун тартибине ылайык аралыктан билим берүү технологияларын колдонуу менен онлайн режиминде бүтүрүүчүлөрдү жыйынтыктоочу мамлекеттик аттестациялоого жол берилет.  Ушуну менен бирге жашыруун режимин сактоону талап кылган, жеткиликтүүлүгү чектелген грифтеги сабактарга, ошондой эле маданият жана искусство боюнча **ЖКБ билим берүү уюмдарында** атайын чыгармачылык сабактарга карата аралыктан билим берүү технологияларын колдонуу менен онлайн режиминде бүтүрүүчүлөрдү жыйынтыктоочу мамлекеттик аттестациялоого жол берилбейт.  **Кыргыз Республикасынын аймагынан тышкары жерде жүргөн бүтүрүүчүлөр үчүн күтүлбөгөн кырдаалдар пайда болгон учурда жыйынтыктоочу мамлекеттик аттестациялоо ушул Жободо каралган жыйынтыктоочу мамлекеттик аттестациялоонун бардык жол-жоболорун сактоо менен аралыктан билим берүү технологияларын колдонуу менен онлайн режиминде жүргүзүлүшү мүмкүн.** |
| 15. Мамлекеттик аттестациялык сынакты өткөрүү тартиби **ЖОЖ** тарабынан ушул Жобонун негизинде иштелип чыгат жана бардык формалар боюнча билим алган **студенттерге** жыйынтыктоочу мамлекеттик аттестациянын башталышына жарым жыл калганда түшүндүрүлөт. **Студенттер** мамлекеттик экзамендердин программалары менен камсыздандырылышат, аларга даярданууга керек болгон шарттар түзүлөт, консультациялар өткөрүлөт. | 15. Мамлекеттик аттестациялык сынакты өткөрүү тартиби **ЖКБ билим берүү уюму** тарабынан ушул Жобонун негизинде иштелип чыгат жана бардык формалар боюнча билим алган **бүтүрүүчүлөргө** жыйынтыктоочу мамлекеттик аттестациянын башталышына жарым жыл калганда түшүндүрүлөт. **Бүтүрүүчүлөр** мамлекеттик экзамендердин программалары менен камсыздандырылышат, аларга даярданууга керек болгон шарттар түзүлөт, консультациялар өткөрүлөт. |
| 16. Бүтүрүүчү квалификациялык ишти жактоо (жабык тематика ишинен башкасы) мамлекеттик аттестациялоо комиссиясынын үчтөн эки бөлүгү катышкан ачык жыйынында өткөрүлөт. **Мамлекеттик экзамендерди кабыл алуу процедурасы ЖОЖ тарабынан бекитилет.** Мамлекеттик аттестациялоо комиссиясынын жыйыны бир күндө 6 сааттан ашпашы керек.  **Жыйынтыктоочу мамлекеттик аттестациялоодо камтылган, бардык түрдөгү аттестациялоо сынактарынын жыйынтыктары, "эң жакшы", "жакшы", "канааттандыраарлык", "канааттандырылбаган" деген баалар менен аныкталат жана ошол эле күнү комиссиянын жыйынынын протоколу бекитилген тартипте таризделгенден кийин угузулат.**  Бүтүрүүчү квалификациялык ишти жактоого жогорку кесиптик билим берүүнүн мамлекеттик стандарттарынын талаптарына ылайык **~~жогорку окуу жайы~~** иштеп чыккан жогорку кесиптик билим берүүнүн багыты (адистиги) боюнча негизги билим берүү программасын толук өлчөмдө өздөштүрүүнү ийгиликтүү аяктаган жана жыйынтыктоочу аттестациялык сыноолордун башка түрлөрүн ийгиликтүү өткөн **адамдар** киргизилет. | 16. Бүтүрүүчү квалификациялык ишти жактоо (жабык тематика ишинен башкасы) мамлекеттик аттестациялоо комиссиясынын үчтөн эки бөлүгү катышкан ачык жыйынында өткөрүлөт. **Мамлекеттик аттестациялык сынактарды өткөрүү жол-жобосу ЖКБ билим берүү уюму тарабынан белгиленет.** Мамлекеттик аттестациялоо комиссиясынын жыйыны бир күндө 6 сааттан ашпашы керек.  **Жыйынтыктоочу мамлекеттик аттестацияга киргизилген мамлекеттик аттестациялык сынактардын кайсы түрүнүн болбосун жыйынтыктары ЖОЖ тарабынан белгиленген баллдык система боюнча жана “эң жакшы”, “жакшы”, “канааттандыраарлык”, “канааттандыраарлык эмес” деген бааларга которуу менен бааланат жана комиссиянын отурумдарынын протоколдору белгиленген тартипте таризделгенден кийин ошол эле күнү жарыяланат.**  Бүтүрүүчү квалификациялык ишти жактоого жогорку кесиптик билим берүүнүн мамлекеттик стандарттарынын талаптарына ылайык иштелип чыккан жогорку кесиптик билим берүүнүн багыты (адистиги) боюнча негизги билим берүү программасын толук өлчөмдө өздөштүрүүнү ийгиликтүү аяктаган жана жыйынтыктоочу аттестациялык сыноолордун башка түрлөрүн ийгиликтүү өткөн **бүтүрүүчүлөр** киргизилет. |
| 17. Бүтүрүүчүгө **даярдоо багыты боюнча бакалавр же магистр академиялык даражасын жана адистерди даярдоонун адистиги (багыты) боюнча квалификацияны** ыйгаруу жана мамлекеттик үлгүдөгү жогорку кесиптик билими жөнүндө дипломун берүү чечимин мамлекеттик аттестациялоо комиссиясы мамлекеттик аттестациялоо комиссиясынын протоколу менен таризделген жыйынтыктоочу мамлекеттик аттестациянын канааттандыраарлык жыйынтыктарынын негизинде кабыл алат.  Мамлекеттик аттестациялоо комиссиясынын чечими жабык жыйындарда сөзсүз түрдө комиссиянын төрагасынын же анын орун басарынын катышуусунда, жыйында катышкан комиссиянын мүчөлөрүнүн жөнөкөй көпчүлүк добушу менен кабыл алынат. Добуштардын тең чыккан учурунда комиссиянын төрагасы (же анын ордун алмаштырган комиссиянын төрагасынын орун басары) чечүүчү добушка ээ. Мамлекеттик аттестациялоо комиссиясынын бардык чечимдери протокол менен таризделет. | 17. Бүтүрүүчүгө **бакалавр, магистр же адис квалификациясын** ыйгаруу жана мамлекеттик **жана/же өздүк** үлгүдөгү жогорку кесиптик билими жөнүндө дипломун берүү чечимин мамлекеттик аттестациялоо комиссиясы мамлекеттик аттестациялоо комиссиясынын протоколу менен таризделген жыйынтыктоочу мамлекеттик аттестациянын канааттандыраарлык жыйынтыктарынын негизинде кабыл алат.  Мамлекеттик аттестациялоо комиссиясынын чечими жабык жыйындарда сөзсүз түрдө комиссиянын төрагасынын же анын орун басарынын катышуусунда, жыйында катышкан комиссиянын мүчөлөрүнүн жөнөкөй көпчүлүк добушу менен кабыл алынат. Добуштардын тең чыккан учурунда комиссиянын төрагасы (же анын ордун алмаштырган комиссиянын төрагасынын орун басары) чечүүчү добушка ээ. Мамлекеттик аттестациялоо комиссиясынын бардык чечимдери протокол менен таризделет. |
| **18. Экзамен берген бардык дисциплиналардын 75%ынан кем эмес "эң жакшы" деген баалары бар бүтүрүүчүгө артыкчылык диплом берилет, ал эми калган дисциплиналардан "жакшы" деген баалар жана мамлекеттик аттестацияны "эң жакшы" баа менен өткөн дисциплиналар дипломдун тиркемесине киргизилет.**  **Жогорку билим берүүнүн эки баскычтуу системасы боюнча окуган бүтүрүүчүгө артыкчылык диплому жогорку кесиптик билим берүүнүн толук программасы аткарылгандан кийин, бардык баскычтарда жыйынтыктоочу мамлекеттик аттестацияны артыкчылык менен өткөндөн кийин, тиешелүү базалык билимди (бакалавр) эске алуу менен берилет.** | **18.**  **Бардык экзамендерди “эң жакшы”, “жакшы” баалары менен тапшырган жана окуунун бардык мезгилинде 3,75тен төмөн эмес орточо салмактанып алынган баасы бар, ошондой эле бардык жыйынтыктоочу аттестациялык сынактарды тапшырган жана бүтүрүүчү квалификациялык ишти (магистрдик диссертацияны) “эң жакшы” баалар менен жактаган студентке артыкчылыгы менен диплом берилет (аскердик даярдык боюнча бааны эске албастан). Студенттин жалпы окуу мезгили үчүн орточо салмактанып алынган баасы дипломдун тиркемесинде көрсөтүлөт.** |
| **19. Негизги билим берүү программасын өздөштүрүп бүткөн жана жогорку кесиптик билим берүүнүн мамлекеттик билим берүү стандартынын талаптарына жооп берээрин тастыктабаган адамдарга бир же бир нече жыйынтыктоочу аттестациялоо сынактарынан өтүүдө, ЖОЖго кайра кирүүдө ЖОЖ белгилеген тартипте жыйынтыктоочу аттестациялоо сынагын кайрадан тапшыруу белгиленет. Эгерде экинчи ирет аттестациялоо сынагы бүтүрүүчү квалификациялык ишти коргоо болсо, анда студентке жаңы тема жана тапшырма берилет.** | **19. Негизги билим берүү программасын өздөштүрүүнү аяктаган жана бир же бир нече жыйынтыктоочу аттестациялык сынактардан өтүүдө жогорку кесиптик билим берүүнүн мамлекеттик билим берүү стандартынын талаптарына даярдыктын ылайык келишин ырастабаган бүтүрүүчүлөргө ЖКБ билим берүү уюмуна калыбына келтирүүдө ЖКБ билим берүү уюму тарабынан белгиленген тартипте кайрадан жыйынтыктоочу аттестациялык сынактар дайындалат. Эгерде кайрадан жыйынтыктоочу мамлекеттик аттестация бүтүрүүчү ишти (квалификациялык, магистрдик диссертацияны) жактоо болуп саналса, анда бүтүрүүчү ЖКБ билим берүү уюмунун окуу планында белгиленген мезгилде жаңы тема боюнча бүтүрүүчү ишти аткарууга тийиш. Бүтүрүүчү иштин темасы жана тапшырма бекитилет жана бүтүрүүчү ишти аткаруу үчүн белгиленген мөөнөт башталганга чейин 10 күн мурун бүтүрүүчүгө берилет.** |
| 20. Жыйынтыктоочу аттестациялык сынактардан кайрадан өтүү, жыйынтыктоочу мамлекеттик аттестациялоодон өткөндөн кийин үч айдан эрте эмес жана беш жылдан кеч эмес белгиленет.  Кайталап жыйынтыктоочу аттестациялоо сынактары **ЖОЖ** тарабынан экиден көп эмес дайындалат. | 20. Жыйынтыктоочу аттестациялык сынактардан кайрадан өтүү, жыйынтыктоочу мамлекеттик аттестациялоодон өткөндөн кийин үч айдан эрте эмес жана беш жылдан кеч эмес белгиленет.  Кайталап жыйынтыктоочу аттестациялоо сынактары **ЖКБ билим берүү уюму** тарабынан экиден көп эмес дайындалат.  **Оң бааны жогорулатуу максатында жыйынтыктоочу аттестациялоо сынактарын кайра тапшырууга жол берилбейт.** |
| 21. Жыйынтыктоочу аттестациялык сынактарды жүйөлүү себептер менен өтпөй калган **адамдарга** (медициналык көрсөтмө, үй-бүлөлүк жагдай боюнча, документ менен ырасталган), **ЖОЖдон** чыгаруусуз жыйынтыктоочу аттестациялык сынактарды тапшыруу мүмкүнчүлүгү түзүлүп берилет.  Мамлекеттик аттестациялоо комиссияларынын кошумча жыйындары **ЖОЖ** тарабынан белгиленген тартипте уюштурулуп берилет. | 21. Жыйынтыктоочу аттестациялык сынактарды жүйөлүү себептер менен өтпөй калган **бүтүрүүчүлөргө** (медициналык көрсөтмө, үй-бүлөлүк жагдай боюнча, документ менен ырасталган), **ЖКБ билим берүү уюмунан** чыгаруусуз жыйынтыктоочу аттестациялык сынактарды тапшыруу мүмкүнчүлүгү түзүлүп берилет.  Мамлекеттик аттестациялоо комиссияларынын кошумча жыйындары **ЖКБ билим берүү уюму** тарабынан белгиленген тартипте уюштурулуп берилет. |
| **22. Мамлекеттик аттестациялоо комиссияларынын иши тууралуу отчет ЖОЖдун окумуштуулар кеңешинде угулат жана адистерди кесиптик даярдоо сапатын жогорулатуу рекомендациялары менен биргеликте бүтүрүүчүлөрдү жыйынтыктоочу мамлекеттик аттестациялоо бүткөндөн кийин эки айлык мөөнөт ичинде уюштуруучуга жана Кыргыз Республикасынын Билим берүү жана илим министрлигине берилет. Бүтүрүүчүлөрдүн жыйынтыктоочу мамлекеттик аттестациясынын протоколдору ЖОЖдун архивинде сакталат.** | **22. Бүтүрүүчүлөрдү жыйынтыктоочу мамлекеттик аттестациялоонун жыйынтыгы ЖКБ билим берүү уюмунун же факультеттин окумуштуулар кеңешинин отурумунда мамлекеттик аттестациялоо комиссияларынын төрагаларынын жазуу жүзүндөгү отчетторунун негизинде угулат. Отурумдун протоколдору жана мамлекеттик аттестациялоо комиссияларынын ишинин отчеттору ЖКБ билим берүү уюмунун архивинде сакталат. Мамлекеттик аттестациялоо комиссияларынын отчеттору адистерди кесиптик даярдоонун сапатын өркүндөтүү боюнча сунуштары менен электрондук вариантта билим берүү жаатындагы ыйгарым укуктуу мамлекеттик органга ал аяктагандан кийин эки айлык мөөнөттө берилет. Зарыл болгон учурда билим берүү жаатындагы ыйгарым укуктуу мамлекеттик орган мамлекеттик аттестациялоо комиссияларынын төрагаларынын отчетторунун түп нускасын сурап алууга укуктуу.** |
| **Жаңы пункт** | **23.**  **ЖКБ билим берүү уюмдарынын мамлекеттик аттестациялоо комиссияларынын ишине мониторинг билим берүү жаатындагы ыйгарым укуктуу мамлекеттик орган тарабынан жүргүзүлөт.** |
| Кыргыз Республикасынын Өкмөтүнүн 2012-жылдын 4-июлундагы № 470 “Кыргыз Республикасынын кесиптик орто билим берүү уюмдарынын ишин жөнгө салуучу актыларды бекитүү жөнүндө” токтому | |
| **Кыргыз Республикасынын кесиптик орто билим берүүчү уюмунун бүтүрүүчүлөрүн жыйынтыктоочу мамлекеттик аттестациялоо жөнүндө жобо** | |

|  |  |
| --- | --- |
| **Кыргыз Республикасынын кесиптик орто билим берүүчү уюмунун бүтүрүүчүлөрүн жыйынтыктоочу мамлекеттик аттестациялоо жөнүндө жобо** | **Кыргыз Республикасынын орто кесиптик билим берүү уюмдарынын (ОКБ) бүтүрүүчүлөрүн жыйынтыктоочу мамлекеттик аттестациялоо жөнүндө жобо** |
| 1. "Билим берүү жөнүндө" Кыргыз Республикасынын Мыйзамына ылайык, **кесиптик билим берүү уюмдарында** орто кесиптик билим берүү программасы боюнча окууну аяктап жаткан бүтүрүүчүлөргө жыйынтыктоочу аттестация милдеттүү болот. | 1. “Билим берүү жөнүндө” Кыргыз Республикасынын Мыйзамына ылайык, **ОКБ билим берүү уюмдарында** орто кесиптик билим берүү программасы боюнча окууну аяктап жаткан бүтүрүүчүлөргө жыйынтыктоочу аттестация милдеттүү болот. |
| **2. Бүтүрүүчүлөрдүн мамлекеттик жыйынтыктоо аттестациясы мамлекеттик аккредитацияланган (аттестацияланган) кесиптик орто билим берүүчү уюмдарда өткөрүлөт жана ал билим деңгээли, квалификациясы жөнүндө мамлекеттик үлгүдөгү документ берүү менен жыйынтыкталат.** | **2. Бүтүрүүчүлөрдүн жыйынтыктоочу мамлекеттик аттестациясы аккредитациясы бар ОКБ билим берүү уюмдарында өткөрүлөт жана билим деңгээли жана квалификациясы жөнүндө мамлекеттик жана/же жеке үлгүдөгү документ берүү менен аяктайт.** |
| 3. **Мамлекеттик аккредитациясы (аттестациясы)** **жок окуу жайларда билим алган адамдардын бүтүрүүчүлөрдү мамлекеттик жыйынтыктоочу аттестациядан өтүүгө жана мамлекеттик үлгүдөгү диплом алууга укугу кесиптик билим берүүчү мамлекеттик уюмдар аркылуу камсыздалат.** | **3.** **Аккредитациясы жок ОКБ билим берүү уюмдарында билим алган бүтүрүүчүлөрдүн бүтүрүүчүлөрдү жыйынтыктоочу мамлекеттик аттестациялоого жана мамлекеттик үлгүдөгү диплом алууга укугу мамлекеттик ОКБ билим берүү уюмдары аркылуу камсыз кылынат.** |
| **4. Бүтүрүүчүлөрдүн мамлекеттик жыйынтыктоочу аттестациясы кесиптик билим берүү уюмдарында ар бир негизги кесиптик билим берүүчү программа боюнча түзүлүүчү мамлекеттик аттестациялык комиссиялар тарабынан ишке ашырылат.** | **4. Бүтүрүүчүлөрдү жыйынтыктоочу мамлекеттик аттестациялоону өткөрүү үчүн ОКБ билим берүү уюму тарабынан ар бир адистик боюнча мамлекеттик аттестациялык комиссиянын курамы бекитилет.**  **Мамлекеттик аттестациялык комиссиялар бир календардык жылдын ичинде иштешет.** |
| 5. Мамлекеттик аттестациялоо комиссиялары өз иштеринде ушул Жобого, **кесиптик орто билим берүүчү уюм** мамлекеттик билим берүү стандарттарынын негизинде кесиптик орто билим берүүнүн конкреттүү адистиктери боюнча иштеп чыгуучу окуу-методикалык документтерге таянышат. | 5. Мамлекеттик аттестациялоо комиссиялары өз иштеринде ушул Жобого, **ОКБ билим берүү уюму** мамлекеттик билим берүү стандарттарынын негизинде кесиптик орто билим берүүнүн конкреттүү адистиктери боюнча иштеп чыгуучу окуу-методикалык документтерге таянышат. |
| 6. Бүтүрүүчүлөрдүн жыйынтыктоочу мамлекеттик аттестациясы мамлекеттик аттестациялык сыноолордун төмөнкүдөй түрлөрүнөн турат:  - бир сабак боюнча жыйынтыктоочу экзамен;  - адистик боюнча дисциплиналар аралык жыйынтыктоочу экзамен;  - квалификациялык бүтүрүү ишин жактоо. | 6. Бүтүрүүчүлөрдүн жыйынтыктоочу мамлекеттик аттестациясы мамлекеттик аттестациялык сыноолордун төмөнкүдөй түрлөрүнөн турат:  - бир сабак боюнча жыйынтыктоочу экзамен;  - адистик боюнча дисциплиналар аралык жыйынтыктоочу экзамен;  - квалификациялык бүтүрүү ишин жактоо. |
| 7. Ар бир сабак боюнча жыйынтыктоо экзамени **студенттин** окутуу программасында каралган материалды билүү деңгээлин аныктоого жана ал сабактын мамлекеттик билим берүү стандартында каралган минимум мазмунун камтууга тийиш. | 7. Ар бир сабак боюнча жыйынтыктоо экзамени **бүтүрүүчүнүн** окутуу программасында каралган материалды билүү деңгээлин аныктоого жана ал сабактын мамлекеттик билим берүү стандартында каралган минимум мазмунун камтууга тийиш. |
| 8. Квалификациялык бүтүрүү иштери **студенттин** кесиби боюнча конкреттүү маселелерди чечүүдө билимин системалаштырууга, ошондой эле бүтүрүүчүнүн өз алдынча иштөөгө даярдык деңгээлин аныктоого арналат. Бүтүрүүчү квалификациялык иштер дипломдук иш же дипломдук долбоор формасында аткарылат. Бүтүрүүчү квалификациялык иштердин тематикасы **кесиптик билим берүү уюму** тарабынан аныкталат. **Студентке** бүтүрүү квалификациялык ишинин темасын тандоо укугу берилип, керек болсо ал өзүнүн тематикасын, максаттуулугун далилдөө менен сунуштай алат. Бүтүрүү квалификациялык ишти даярдоодо ар бир студентке жетекчи жана кеңеш берүүчүлөр бекитилет. | 8. Квалификациялык бүтүрүү иштери **бүтүрүүчүнүн** кесиби боюнча конкреттүү маселелерди чечүүдө билимин системалаштырууга, ошондой эле бүтүрүүчүнүн өз алдынча иштөөгө даярдык деңгээлин аныктоого арналат. Бүтүрүүчү квалификациялык иштер дипломдук иш же дипломдук долбоор формасында аткарылат. Бүтүрүүчү квалификациялык иштердин тематикасы **ОКБ билим берүү уюму** тарабынан аныкталат. **Бүтүрүүчүгө** бүтүрүү квалификациялык ишинин темасын тандоо укугу берилип, керек болсо ал өзүнүн тематикасын, максаттуулугун далилдөө менен сунуштай алат. Бүтүрүү квалификациялык ишти даярдоодо ар бир студентке жетекчи жана кеңеш берүүчүлөр бекитилет. |
| 9. Бүтүрүүчүлөрдүн жыйынтыктоо мамлекеттик аттестациясынын курамына кирген аттестациялык сыноолордун убакыт көлөмү жана түрлөрү, кесиптик орто конкреттүү билим берүүнүн мамлекеттик билим берүү стандарты менен белгиленет. Жыйынтыктоочу мамлекеттик аттестациянын курамына киргизилген аттестациялык сыноолор **студенттин** даярдыгынын учурдагы жетишкендигин баалоо жана орто аралыктардагы аттестациялоо менен алмаштырылбайт. | 9. Бүтүрүүчүлөрдүн жыйынтыктоо мамлекеттик аттестациясынын курамына кирген аттестациялык сыноолордун убакыт көлөмү жана түрлөрү, кесиптик орто конкреттүү билим берүүнүн мамлекеттик билим берүү стандарты менен белгиленет. Жыйынтыктоочу мамлекеттик аттестациянын курамына киргизилген аттестациялык сыноолор **бүтүрүүчүнүн** даярдыгынын учурдагы жетишкендигин баалоо жана орто аралыктардагы аттестациялоо менен алмаштырылбайт. |
| 10. Кесиптер боюнча дисциплина аралык жыйынтыктоо экзамендеринин программалары, бүтүрүүчү квалификациялык иштерге талаптар жана аттестациялык сыноолордо билимди баалоо критерийлери **кесиптик билим берүүчү уюмдун** кеңешинин жыйынында талкуулангандан кийин билим берүүчү уюмдун жетекчиси тарабынан бекитилет. | 10. Кесиптер боюнча дисциплина аралык жыйынтыктоо экзамендеринин программалары, бүтүрүүчү квалификациялык иштерге талаптар жана аттестациялык сыноолордо билимди баалоо критерийлери **ОКБ билим берүү уюмунун** кеңешинин жыйынында талкуулангандан кийин билим берүүчү уюмдун жетекчиси тарабынан бекитилет. |
| 11. Мамлекеттик аттестациялык комиссиялар өз ишинде Кыргыз Республикасынын билим берүү тармагындагы мыйзамдарына, ушул Жобого, кесиптик орто билим берүүнүн мамлекеттик стандарттарына, **орто окуу жайлар** иштеп чыгышкан окуу-методикалык документтерге жана окуу-методикалык кеңештердин рекомендацияларына таянышат.  Мамлекеттик аттестациялык комиссиянын негизги функциялары:  - бүтүрүүчүнүн кесиптик орто билим берүүчү мамлекеттик билим берүү стандарттарынын талаптарына даярдыгын аныктоо;  - мамлекеттик аттестациянын жыйынтыгы менен бүтүрүүчүгө кесиптик квалификация же академиялык даража ыйгаруу жана кесиптик орто билими жөнүндө мамлекеттик үлгүдөгү тиешелүү документ берүү;  - мамлекеттик аттестациялык комиссиянын ишинин жыйынтыгы менен бүтүрүүчүлөрдү даярдоону өркүндөтүүгө багытталган сунуштарды иштеп чыгуу. | 11. Мамлекеттик аттестациялык комиссиялар өз ишинде Кыргыз Республикасынын билим берүү тармагындагы мыйзамдарына, ушул Жобого, кесиптик орто билим берүүнүн мамлекеттик стандарттарына, **ОКБ билим берүү уюму** иштеп чыгышкан окуу-методикалык документтерге жана окуу-методикалык кеңештердин рекомендацияларына таянышат.  Мамлекеттик аттестациялык комиссиянын негизги функциялары:  - бүтүрүүчүнүн кесиптик орто билим берүүчү мамлекеттик билим берүү стандарттарынын талаптарына даярдыгын аныктоо;  - мамлекеттик аттестациянын жыйынтыгы менен бүтүрүүчүгө кесиптик квалификация же академиялык даража ыйгаруу жана кесиптик орто билими жөнүндө мамлекеттик үлгүдөгү тиешелүү документ берүү;  - мамлекеттик аттестациялык комиссиянын ишинин жыйынтыгы менен бүтүрүүчүлөрдү даярдоону өркүндөтүүгө багытталган сунуштарды иштеп чыгуу. |
| **12. Ар бир адистик боюнча мамлекеттик аттестациялык комиссиянын төрагасынын коож карамагында турган тийиштүү мамлекеттик орган менен макулдашылган кандидатурасын Кыргыз Республикасынын Билим берүү жана илим министрлиги бекитет.**  **Мамлекеттик аттестациялык комиссиялар бир календарлык жыл бою иштешет.** | **Күчүн жоготту деп таанылды** |
| **13. Мамлекеттик аттестациялоо комиссиясын төрага башкарат, ал комиссиянын ишин уюштурат жана контролдойт, бүтүрүүчүлөргө коюлчу талаптардын бирдейлигин камсыздайт.** | **13. Мамлекеттик аттестациялык комиссиянын төрагасы тиешелүү профилдеги кадрларды керектөөчү болуп саналган иш берүүчүнүн өкүлү, ал эми алар жок болгон учурда ушул профилдеги илимдин доктору, илимдин кандидаты же профессор болууга тийиш. Төрага аталган ОКБ билим берүү уюмунда иштебеген адам болууга тийиш. Бир эле адам катары менен эки жылдан ашык мамлекеттик аттестациялык комиссиянын төрагасы боло албайт.** |
| **14. Мамлекеттик аккредитациясы (аттестациясы) бар жана мамлекеттик үлгүдөгү документ берген мамлекеттик эмес кесиптик орто окуу жайлар үчүн мамлекеттик аттестациялоо комиссиясынын төрагаларын Кыргыз Республикасынын Билим берүү жана илим министрлиги бекитет.** | **Күчүн жоготту деп таанылды** |
| 15. Мамлекеттик аттестациялоо комиссиясы **кесиптик билим берүү уюумунун** окутуучуларынан жана башка мекемелерден чакырылган адамдардан: башка билим берүү уюмдарынын окутуучуларынан жана бүтүрүүчүлөрдү даярдоо профилине туура келген ишканалардын, уюмдардын, мекемелердин адистеринен түзүлөт. Мамлекеттик аттестациялоо комиссиясынын курамын билим берүү уюмунун жетекчиси бекитет. | 15. Мамлекеттик аттестациялоо комиссиясы **ОКБ билим берүү уюумунун** окутуучуларынан жана башка мекемелерден, **иш берүүчүлөрдөн** чакырылган адамдардан: башка билим берүү уюмдарынын окутуучуларынан жана бүтүрүүчүлөрдү даярдоо профилине туура келген ишканалардын, уюмдардын, мекемелердин адистеринен түзүлөт. Мамлекеттик аттестациялоо комиссиясынын курамын билим берүү уюмунун жетекчиси бекитет. |
| 16. Мамлекеттик жыйынтыктоо аттестациясына кирген аттестациялоо сынактарын өткөрүү шартын **кесиптик билим берүү уюму** аныктайт жана студенттерге жыйынтыктоочу аттестациядан алты айдан кем эмес мурда жеткирилет. **Студенттер** экзамендердин программалары менен камсыздалат, аларга даярдануу жана консультация алуу үчүн керектүү шарттар түзүлөт. | 16. Мамлекеттик жыйынтыктоо аттестациясына кирген аттестациялоо сынактарын өткөрүү шартын **ОКБ билим берүү уюму** аныктайт жана студенттерге жыйынтыктоочу аттестациядан алты айдан кем эмес мурда жеткирилет. **Бүтүрүүчүлөр** экзамендердин программалары менен камсыздалат, аларга даярдануу жана консультация алуу үчүн керектүү шарттар түзүлөт. |
| 161. Өзгөчө кырдаал/өзгөчө абал режиминин шарттарында Кыргыз Республикасынын Өкмөтүнүн 2014-жылдын 26-июнундагы № 354 токтому менен бекитилген Билим берүү программаларын ишке ашырууда аралыктан билим берүү технологияларын колдонуунун тартибине ылайык аралыктан билим берүү технологияларын колдонуу менен онлайн режиминде бүтүрүүчүлөрдү жыйынтыктоочу мамлекеттик аттестациялоого жол берилет.  Ушуну менен бирге жашыруун режимин сактоону талап кылган, жеткиликтүүлүгү чектелген грифтеги сабактарга, ошондой эле маданият жана искусство боюнча кесиптик орто билим берүүчү уюмдарындагы атайын чыгармачылык сабактарга карата аралыктан билим берүү технологияларын колдонуу менен онлайн режиминде бүтүрүүчүлөрдү жыйынтыктоочу мамлекеттик аттестациялоого жол берилбейт. | 161. Өзгөчө кырдаал/өзгөчө абал режиминин шарттарында Кыргыз Республикасынын Өкмөтүнүн 2014-жылдын 26-июнундагы № 354 токтому менен бекитилген Билим берүү программаларын ишке ашырууда аралыктан билим берүү технологияларын колдонуунун тартибине ылайык аралыктан билим берүү технологияларын колдонуу менен онлайн режиминде бүтүрүүчүлөрдү жыйынтыктоочу мамлекеттик аттестациялоого жол берилет.  Ушуну менен бирге жашыруун режимин сактоону талап кылган, жеткиликтүүлүгү чектелген грифтеги сабактарга, ошондой эле маданият жана искусство боюнча **ОКБ** билим берүүчү уюмдарындагы атайын чыгармачылык сабактарга карата аралыктан билим берүү технологияларын колдонуу менен онлайн режиминде бүтүрүүчүлөрдү жыйынтыктоочу мамлекеттик аттестациялоого жол берилбейт.  **Кыргыз Республикасынын аймагынан тышкары жерде жүргөн бүтүрүүчүлөр үчүн күтүлбөгөн кырдаалдар пайда болгон учурда жыйынтыктоочу мамлекеттик аттестациялоо ушул Жободо каралган жыйынтыктоочу мамлекеттик аттестациялоодон өткөрүүнүн бардык жол-жоболорун сактоо менен аралыктан билим берүү технологияларын колдонуу менен онлайн режиминде жүргүзүлүшү мүмкүн.** |
| 17. Адистик боюнча жыйынтыктоочу сабактар аралык экзаменге жана бүтүрүүчү квалификациялык ишин жактоого кесиптик билим берүүчү бир негизги программа боюнча толук окуу курсун аяктаган жана окуу планында каралган аттестациялык сынактардан ийгиликтүү өткөн **студенттер** киргизилет.  Өзүнчө дисциплина боюнча жыйынтыктоочу экзаменди кесиптик билим берүүчү программа боюнча толук окуу курсун бүткөнгө чейин өткөрсө болот. | 17. Адистик боюнча жыйынтыктоочу сабактар аралык экзаменге жана бүтүрүүчү квалификациялык ишин жактоого кесиптик билим берүүчү бир негизги программа боюнча толук окуу курсун аяктаган жана окуу планында каралган аттестациялык сынактардан ийгиликтүү өткөн **бүтүрүүчүлөр** киргизилет.  Өзүнчө дисциплина боюнча жыйынтыктоочу экзаменди кесиптик билим берүүчү программа боюнча толук окуу курсун бүткөнгө чейин өткөрсө болот. |
| 18. Жыйынтыктоочу экзамендерди тапшыруу жана бүтүрүүчү квалификациялык ишти жактоо аттестациялык комиссиянын курамынын үчтөн экиден кем эмеси катышкан ачык кароолордо өткөзүлөт.  **Мамлекеттик жыйынтыктоочу аттестацияга киргизилген аттестациялык сыноолордун жыйынтыктары "эң жакшы", "жакшы", "канааттанарлык", "канааттанарлык эмес" деген баалар менен аныкталат жана ошол эле күнү мамлекеттик аттестациялык комиссиянын жыйынынын протоколдорун белгиленген тартипте тариздегенден кийин жарыяланат.** | 18. Жыйынтыктоочу экзамендерди тапшыруу жана бүтүрүүчү квалификациялык ишти жактоо аттестациялык комиссиянын курамынын үчтөн экиден кем эмеси катышкан ачык кароолордо өткөзүлөт.  **Жыйынтыктоочу мамлекеттик аттестацияга киргизилген мамлекеттик аттестациялык сыноолордун натыйжалары кесиптик орто окуу жайы тарабынан белгиленген баллдык система боюнча жана “эң жакшы”, “жакшы”, “канааттандыраарлык”, “канааттандыраарлык эмес” деген бааларга которуу менен бааланат жана комиссиянын отурумдарынын протоколдору белгиленген тартипте таризделгенден кийин ошол эле күнү жарыяланат.** |
| 19. Мамлекеттик аттестациялык комиссиянын чечими комиссия мүчөлөрүнүн жөнөкөй көпчүлүк добушу менен жабык жыйында кабыл алынат. Добуштар тең болуп калган учурда төраганын добушу чечүүчү болот. | 19. Мамлекеттик аттестациялык комиссиянын чечими комиссия мүчөлөрүнүн жөнөкөй көпчүлүк добушу менен жабык жыйында кабыл алынат. Добуштар тең болуп калган учурда төраганын добушу чечүүчү болот. |
| **20. Кесиптик билим берүү уюмунун бүтүрүүчүсүнө тийиштүү квалификация ыйгаруу жана ага кесиптик орто билим тууралуу документти берүү ал мамлекеттик жыйынтыктоочу аттестацияга киргизилген бардык аттестациялык сынактын түрлөрүнөн ийгиликтүү өткөндөн кийин ишке ашырылат.**  **Окуу планындагы сабактардын 75%тен кем эмесинен "эң жакшы" деген баа алган, башка сабактардан "жакшы" деген баа алган жана мамлекеттик жыйынтыктоочу аттестациядан "эң жакшы" деген баа менен өткөн студентке артыкчылык диплому берилет.**  **~~Мамлекеттик жыйынтыктоочу аттестациянын курамына кирген аттестациялык сынактарды белгиленген окуу мөөнөтүнүн ичинде тапшыра албаган студент билим берүү уюмунан чыгарылат жана Кыргыз Республикасынын Билим берүү жана илим министрлиги белгилеген үлгүдөгү академиялык маалымкат алат.~~**  **~~Жыйынтыктоочу аттестациялык сынактарды тапшыра албаган бүтүрүүчүлөр кайра тапшырууга бир жылдан соң гана, жыйынтыктоочу мамлекеттик аттестациядан өткөндөн кийин киргизилишет.~~** | **20. ОКБ билим берүү уюмунун бүтүрүүчүсүнө тиешелүү квалификацияны ыйгаруу жана ага орто кесиптик билими жөнүндө документти берүү жыйынтыктоочу мамлекеттик аттестацияга киргизилген аттестациялык сынактардын бардык белгиленген түрлөрүн ийгиликтүү өткөн шартта ишке ашырылат.**  **“Эң жакшы”, “жакшы” баалары менен бардык экзамендерди тапшырган жана окуунун бардык мезгилинде 3,75тен төмөн эмес орточо салмактанып алынган баасы бар, ошондой эле бардык мамлекеттик аттестациялык сынактарды тапшырган жана бүтүрүүчү квалификациялык ишти “эң жакшы” баалар менен жактаган бүтүрүүчүгө артыкчылыгы менен диплом берилет. Студенттин жалпы окуу мезгили үчүн орточо салмактанып алынган баасы дипломдун тиркемесинде көрсөтүлөт.**  **Жыйынтыктоочу мамлекеттик аттестациянын курамына кирген аттестациялык сынактардан белгиленген окуу мөөнөтүнүн ичинде өтпөгөн бүтүрүүчү ОКБ билим берүү уюмунан чыгарылат жана билим берүү жаатындагы ыйгарым укуктуу мамлекеттик орган тарабынан белгиленген үлгүдөгү академиялык маалымкат алат.**  **Жыйынтыктоочу аттестациялык сынактардан өтпөгөн бүтүрүүчүлөргө кайрадан тапшырууга үч айдан эрте эмес жана жыйынтыктоочу мамлекеттик аттестациядан биринчи жолу өткөндөн кийин беш жылдан ашык эмес убакытта жол берилет.**  **Оң бааны жогорулатуу максатында жыйынтыктоочу аттестациялык сынактарды кайра тапшырууга жол берилбейт.** |
| **21. Жыйынтыктоочу мамлекеттик аттестациялык комиссиянын иши жөнүндө ар жылдык отчет билим берүүчү уюмдун кеңешинде талкууланат жана жыйынтыктоочу мамлекеттик аттестация аяктагандан кийин эки айдын ичинде ушул билим берүү уюму карамагында турган аткаруучу бийлик органына берилет.** | **21. Бүтүрүүчүлөрдү жыйынтыктоочу мамлекеттик аттестациялоону өткөрүүнүн жыйынтыгы ОКБ билим берүү уюмдарынын педагогикалык кеңешинин отурумунда мамлекеттик аттестациялык комиссиялардын төрагаларынын жазуу жүзүндөгү отчетторунун негизинде угулат. Отурумдун протоколдору жана мамлекеттик аттестациялык комиссиялардын ишинин отчеттору ОКБ билим берүү уюмдарынын архивинде сакталат. Мамлекеттик аттестациялык комиссиялардын отчеттору адистерди кесиптик даярдоонун сапатын өркүндөтүү жөнүндө сунуштары менен электрондук вариантта билим берүү жаатындагы ыйгарым укуктуу мамлекеттик органга ал аяктагандан кийин эки айлык мөөнөттө берилет. Зарыл болгон учурда билим берүү жаатындагы ыйгарым укуктуу мамлекеттик орган мамлекеттик аттестациялык комиссиялардын төрагаларынын отчетторунун түп нускасын сурап алууга укуктуу.** |
| **Жаңы пункт** | **22. ОКБ билим берүү уюмдарынын мамлекеттик аттестациялык комиссияларынын ишине мониторинг билим берүү жаатындагы ыйгарым укуктуу мамлекеттик орган тарабынан жүргүзүлөт.** |